CELEX: 
Language: da
Date: 2014-08-01 00:00:00
Title: KOMMISSIONENS DELEGEREDE FORORDNING (EU) Nr. …/.. om supplerende regler til Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved Rådets forordning (EF) nr. 1217/2009 af 30. november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union, som ændret ved Europa-Parlamentets og Rådets forordning (EU) nr. 1318/2013 af 22. oktober 2013, tillægges Kommissionen beføjelse til at vedtage delegerede retsakter til at supplere eller ændre visse ikke-væsentlige elementer i retsakten.
            
            
               Formålet med denne delegerede retsakt er at:
            
            
               –fastlægge reglerne for fastsættelse af den grænse, der er omhandlet i artikel 5 i forordning (EF) nr. 1217/2009
            
            
               –fastlægge de regler, i henhold til hvilke medlemsstaterne skal udarbejde de planer, der henvises til i artikel 5a i samme forordning
            
            
               –fastsætte den referenceperiode for standard output og fastlægge de generelle driftsformer og hoveddriftsformer, der henvises til i artikel 5b i samme forordning, og
            
            
               –fastlægge de vigtigste grupper af regnskabsmæssige data, der skal indsamles, og de generelle regler for indsamling af data, jf. forordningens artikel 8.
            
            
               Baggrunden for forordningen er, at det fortsat er nødvendigt, at der for Informationsnettet for landøkonomisk bogføring (INLB), som blev oprettet i 1960'erne, er velfungerende retlige rammer i overensstemmelse med kravene i Lissabontraktaten. Dens indhold er i overensstemmelse med bestemmelserne i forordning (EF) nr. 1217/2009 og bygger på de eksisterende retsakter, som regulerer nettet, uden væsentlige ændringer: Kommissionens forordning (EU) nr. 1291/2009 af 18. december 2009 om udvælgelse af regnskabsførende bedrifter med henblik på at konstatere landbrugsbedrifters indkomstforhold, Kommissionens forordning (EF) nr. 1242/2008 af 8. december 2008 om opstilling af en fællesskabsklassifikation af landbrugsbedrifter, Kommissionens gennemførelsesforordning (EU) nr. 385/2012 af 30. april 2012 om det bedriftsskema, der skal anvendes ved konstatering af landbrugsbedrifters indkomstforhold og analyse af deres driftsøkonomiske forhold og Kommissionens gennemførelsesforordning (EU) nr. 730/2013 af 29. juli 2013 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster. 
            
            
               2.HØRINGER FORUD FOR RETSAKTENS VEDTAGELSE
            
            
               Høringerne blev indledt med, at der blev afholdt et første møde i ekspertgruppen om delegerede retsakter om Informationsnettet for landøkonomisk bogføring den 19. marts 2014. På mødet redegjorde Kommissionen nærmere for sit forslag, og eksperterne fremlagde og diskuterede deres synspunkter om forslaget. Den anden drøftelse i ekspertgruppen fandt sted den 11. april 2014. På dette møde blev udkastet til retsakten fremlagt, idet der var indarbejdet ændringer, som tog hensyn til de forslag, der var fremsat af eksperterne på det første møde og derefter skriftligt, og yderligere overvejelser hos Kommissionen. Den 20. maj fandt en afsluttende drøftelse med eksperterne sted. Forud for hvert af de tre møder med eksperter blev udkastene til de forskellige udgaver af denne retsakt fremsendt til Europa-Parlamentet og Rådet.
            
            
               3.JURIDISKE ASPEKTER AF DEN DELEGEREDE RETSAKT
            
            
               Denne retsakt supplerer visse dele af forordning (EF) nr. 1217/2009 med følgende: 
            
            
               –regler for fastsættelse af grænseværdier til afgrænsning af det område, der er omfattet af undersøgelsesområdet for informationsnettet for landøkonomisk bogføring 
            
            
               –regler for udarbejdelsen af planer for udvælgelsen af repræsentative bedrifter 
            
            
               –fastsættelse af referenceperioden for standard output, som derefter anvendes til klassificering af bedrifter
            
            
               –klassificering af landbrug i generelle driftsformer og hoveddriftsformer
            
            
               –de vigtigste grupper af regnskabsmæssige data, der skal indsamles, og generelle regler for dataindsamling.
            
            
               Vedtagelsen af denne delegerede retsakt får ingen finansielle konsekvenser.
            
         
         
            
               KOMMISSIONENS DELEGEREDE FORORDNING (EU) Nr. …/..
            
            
               af 1.8.2014
            
            
               om supplerende regler til Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EF) nr. 1217/2009 af 30. november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Fællesskab
                  1
               , særligt artikel 5, stk. 1, artikel 5a, stk. 1, artikel 5b, stk. 2 og 3, og artikel 8, stk. 3, og
            
            
               ud fra følgende betragtninger:
            
            
               (1)Efter ikrafttrædelsen af Lissabontraktaten har Europa-Parlamentets og Rådets forordning (EU) nr. 1318/2013
                  2
                ændret forordning (EF) nr. 1217/2009 for at tilpasse den til artikel 290 og 291 i traktaten om Den Europæiske Unions funktionsmåde. For at sikre funktionsdygtigheden af de nye retlige rammer, der følger af nævnte tilpasning, bør visse bestemmelser vedtages ved delegerede retsakter og gennemførelsesretsakter. De nye bestemmelser bør træde i stedet for de gældende bestemmelser, som er fastsat af Kommissionen for at gennemføre forordning (EF) nr. 1217/2009. Kommissionens forordning (EF) nr. 1242/2008
                  3
               , (EU) nr. 1291/2009
                  4
                og gennemførelsesforordning (EU) nr. 385/2012
                  5
                bør derfor ophæves.
            
            
               (2)Ved forordning (EF) nr. 1217/2009 tillægges Kommissionen beføjelse til at vedtage delegerede forordninger om bestemmelser vedrørende data for konstatering af indkomster og undersøgelse af driftsøkonomiske forhold i landbrugsbedrifter. Den delegerede retsakt bør navnlig fastsætte regler for fastsættelsen af grænseværdier til afgrænsning af undersøgelsesområdet, fastlæggelsen af planer for udvælgelsen af bedrifter, fastsættelse af referenceperioden for standard output, fastlæggelse af generelle driftsformer og hoveddriftsformer og fastsættelse af de vigtigste grupper af data på bedriftsskemaer, som skal indsamles, samt de generelle regler, der skal følges i den henseende.
            
            
               (3)De grænseværdier, som afgrænser undersøgelsesområdet, skal gøre det muligt at tilvejebringe repræsentative resultater for undersøgelsesområdet. Grænseværdierne bør kunne maksimere cost-benefit-forholdet og skal fastsættes med det formål, at der i undersøgelsesområdet medtages de bedrifter, som tegner sig for den størst mulige del af landbrugsproduktion, landbrugsareal og arbejdskraft i landbruget, blandt de bedrifter, der drives på en markedsorienteret måde. 
            
            
               (4)Udvælgelsesplanen bør omfatte et minimum af elementer, der viser, hvordan en repræsentativ stikprøves udvælges, således at undersøgelsen kan opfylde målene for informationsnettet for landøkonomisk bogføring. 
            
            
               (5)Standard output baseret på gennemsnitsdata for en given referenceperiode. For at tage hensyn til den økonomiske udvikling bør de regelmæssigt ajourføres, således at klassifikationens betydning kan opretholdes i fuldt omfang. Ajourføringens hyppighed bør forbindes med de år, hvor Unionens undersøgelser af landbrugsbedrifternes struktur gennemføres. 
            
            
               (6)De generelle driftsformer og hoveddriftsformer bør tilpasses, så homogene grupper af bedrifter kan samles i større eller mindre aggregater, og der kan foretages sammenligninger af bedrifternes situation. 
            
            
               (7)De indberettede data i bedriftsskemaerne skal være således, at det er muligt at få et overblik over de regnskabsførende bedrifter med hensyn til produktionsfaktorer, at vurdere niveauet for landbrugsindkomster, ligesom de skal afspejle den tekniske, økonomiske og sociale sammenhæng inden for landbrugsbedriften. Med henblik herpå bør de vigtigste grupper af regnskabsmæssige data, der skal indsamles, og de generelle regler for indsamling af data, fastlægges nærmere. 
            
            
               (8)De regler, der fastsættes bestemmelse om i denne forordning, bør finde anvendelse fra regnskabsåret 2015 for informationsnettet for landøkonomisk bogføring og for undersøgelsen af landbrugsbedrifternes struktur fra undersøgelsen for 2016 —
            
            
               VEDTAGET DENNE FORORDNING:
            
            
               Artikel 1
            
            
               Anvendelsesområde
            
            
               Ved denne forordning fastsættes regler, der supplerer visse ikke-væsentlige elementer i forordning (EF) nr. 1217/2009, med henblik på en årlig konstatering af indkomster og undersøgelse af driftsøkonomiske forhold i landbrugsbedrifter ved hjælp af Unionens informationsnet for landøkonomisk bogføring. Reglerne vedrører:
            
            
               a)den grænse, der er omhandlet i artikel 5, stk. 1, i forordning (EF) nr. 1217/2009
            
         
         
            
               b)den plan, der er omhandlet i artikel 5a, stk. 1, i forordning (EF) nr. 1217/2009
            
            
               c)den referenceperiode, der er omhandlet i artikel 5b, stk. 2, i forordning (EF) nr. 1217/2009
            
            
               d)de driftsformer, der er omhandlet i artikel 5b, stk. 3, i forordning (EF) nr. 1217/2009
            
            
               e)den indsamling af regnskabsmæssige data, der er omhandlet i artikel 8, stk. 3, i forordning (EF) nr. 1217/2009.
            
            
               Artikel 2
            
            
               Grænse
            
            
               Den grænse, der er omhandlet i artikel 5, stk. 1, i forordning (EF) nr. 1217/2009, sikrer, at der i undersøgelsesområdet indgår bedrifter, der drives på en markedsorienteret måde og som repræsenterer den størst mulige del af landbrugsproduktion, landbrugsområde og landbrugsarbejdskraft.
            
            
               Artikel 3
            
            
               Udvælgelsesplan
            
            
               Planen for udvælgelse af regnskabsførende bedrifter, som skal udarbejdes af hver medlemsstat, jf. artikel 5a, stk. 1, i forordning (EF) nr. 1217/2009, skal omfatte elementer, der sikrer, at der tilvejebringes et for undersøgelsesområdet repræsentativt regnskabsmateriale. For planen gælder navnlig følgende betingelser:
            
            
               a)den skal være baseret på de seneste statistiske kilder
            
            
               b)den skal indeholde en redegørelse for proceduren for stratificering af undersøgelsesområdet i overensstemmelse med de områder, der er anført i bilag I til forordning (EF) nr. 1217/2009, og i overensstemmelse med de driftsformer og økonomiske størrelsesklasser, som er omhandlet i artikel 5b, stk. 1, i forordning (EF) nr. 1217/2009
            
            
               c)den indeholder en fordeling af bedrifter i undersøgelsesområdet efter driftsformer og økonomiske størrelsesklasser som omhandlet i artikel 5b, stk. 1, i forordning (EF) nr. 1217/2009, som svarer til mindst hoveddriftsformerne
            
            
               d)i planen er angivet de statistiske metoder til fastlæggelse af den udvælgelsesgrad, der anvendes for hvert stratum, retningslinjerne for udvælgelse af de regnskabsførende bedrifter samt antallet af regnskabsførende bedrifter, der skal udvælges for hvert stratum.
            
            
               Artikel 4
            
            
               Referenceperiode for standard output
            
            
               Med henblik på at beregne standard output for Unionens undersøgelse af landbrugsbedrifternes struktur for år N som omhandlet i artikel 5b, stk. 2, i forordning (EF) nr. 1217/2009 består referenceperioden af fem på hinanden følgende år fra år N-5 til år N-1.
            
            
               Standard output bestemmes ved at benytte de gennemsnitsbasisdata, der er beregnet over den referenceperiode, der er fastlagt i første afsnit og som almindeligvis benævnes "standard output for N-3". For at tage hensyn til den økonomiske udvikling skal disse standard output for N-3 ajourføres mindst hver gang Unionens undersøgelse af landbrugsbedrifterne gennemføres.
            
            
               Artikel 5
            
            
               Generelle driftsformer og hoveddriftsformer
            
         
         
            
               De generelle driftsformer og hoveddriftsformer og overensstemmelsen mellem dem som omhandlet i artikel 5b, stk. 3, i forordning (EF) nr. 1217/2009 er nærmere angivet i bilag I til denne forordning.
            
            
               Artikel 6
            
            
               Bedriftsskema
            
            
               De vigtigste grupper af regnskabsmæssige data, der skal indsamles, og de generelle regler for indsamling af data som omhandlet i artikel 8, stk. 3, i forordning (EF) nr. 1217/2009 er nærmere angivet i bilag II til denne forordning.
            
            
               Artikel 7
            
            
               Ophævelse
            
            
               Forordning (EF) nr. 1242/2008, (EU) nr. 1291/2009 og gennemførelsesforordning (EU) nr. 385/2012 ophæves med virkning fra den 1. januar 2015. 
            
            
               De forordninger, der henvises til i første stykke, finder imidlertid fortsat anvendelse for informationsnettet for landøkonomisk bogføring for de regnskabsår, der ligger forud for regnskabsåret 2015.
            
            
               Forordning (EF) nr. 1242/2008 finder fortsat anvendelse på Unionens undersøgelser af landbrugsbedrifternes struktur indtil undersøgelsen for 2013.
            
            
               Artikel 8
            
            
               Ikrafttræden
            
            
               Denne forordning træder i kraft på syvendedagen efter offentliggørelsen i Den Europæiske Unions Tidende.
            
            
               Den anvendes fra regnskabsåret 2015 for Informationsnettet for Landøkonomisk Bogføring og for Unionens undersøgelser af landbrugsbedrifternes struktur fra undersøgelsen for 2016.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 1.8.2014.
            
            
               
                     På Kommissionens vegne
               
               
                     Formand
                     José Manuel BARROSO
               
            
         
         
            
                  
                     (1)
                  
                        EUT L 328 af 15.12.2009, s. 27.
               
               
                  
                     (2)
                  
                        Europa-Parlamentets og Rådets forordning (EU) nr. 1318/2013 af 22. oktober 2013 om ændring af Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Fællesskab (EUT L 340 af 17.12.2013, s. 1).
               
               
                  
                     (3)
                  
                        Kommissionens forordning (EF) nr. 1242/2008 af 8. december 2008 om opstilling af en fællesskabsklassifikation af landbrugsbedrifter (EUT L 335 af 13.12.2008, s. 3).
               
               
                  
                     (4)
                  
                        Kommissionens forordning (EU) nr. 1291/2009 af 18. december 2009 om udvælgelse af regnskabsførende bedrifter med henblik på at konstatere landbrugsbedrifters indkomstforhold (EUT L 347 af 24.12.2009, s. 14).
               
               
                  
                     (5)
                  
                        Kommissionens gennemførelsesforordning (EU) nr. 385/2012 af 30. april 2012 om det bedriftsskema, der skal anvendes ved konstatering af landbrugsbedrifters indkomstforhold og analyse af deres driftsøkonomiske forhold (EUT L 127 af 15.5.2012, s. 1).
               
            
      
    ---documentbreak--- 
      
         
         
            
               Bilag I
            
            
               Generelle driftsformer og hoveddriftsformer og overensstemmelse mellem dem
            
            
            
                     
                        Generel driftsform
                     
                  
                  
                     
                        Beskrivelse
                     
                  
                  
                     
                        Hoveddriftsform
                     
                  
                  
                     
                        Beskrivelse
                     
                  
               
                     
                        1.
                     
                  
                  
                     
                        Specialiserede bedrifter, agerbrug
                     
                  
                  
                     
                        15.
                     
                  
                  
                     
                        Specialiserede bedrifter, korn, olieplanter og proteinafgrøder
                     
                  
               
                     
                  
                  
                     
                  
                  
                     
                        16.
                     
                  
                  
                     
                        Bedrifter med agerbrug, i øvrigt
                     
                  
               
                     
                        2.
                     
                  
                  
                     
                        Specialiserede bedrifter, gartneri
                     
                  
                  
                     
                        21.
                     
                  
                  
                     
                        Specialiserede bedrifter, gartneri under glas
                     
                  
               
                     
                  
                  
                     
                  
                  
                     
                        22.
                     
                  
                  
                     
                        Specialiserede bedrifter, gartneri på friland
                     
                  
               
                     
                  
                  
                     
                  
                  
                     
                        23.
                     
                  
                  
                     
                        Gartneri, andet
                     
                  
               
                     
                        3.
                     
                  
                  
                     
                        Specialiserede bedrifter, permanente beplantninger
                     
                  
                  
                     
                        35.
                     
                  
                  
                     
                        Specialiserede bedrifter, vinbrug
                     
                  
               
                     
                  
                  
                     
                  
                  
                     
                        36.
                     
                  
                  
                     
                        Specialiserede bedrifter, frugt og citrusfrugter
                     
                  
               
                     
                  
                  
                     
                  
                  
                     
                        37.
                     
                  
                  
                     
                        Specialiserede bedrifter, oliven
                     
                  
               
                     
                  
                  
                     
                  
                  
                     
                        38.
                     
                  
                  
                     
                        Bedrifter med permanente beplantninger i øvrigt
                     
                  
               
                     
                        4.
                     
                  
                  
                     
                        Specialiserede bedrifter, grovfoderædende husdyr
                     
                  
                  
                     
                        45.
                     
                  
                  
                     
                        Specialiserede bedrifter, malkekvæg
                     
                  
               
                     
                  
                  
                     
                  
                  
                     
                        46.
                     
                  
                  
                     
                        Specialiserede kvæg—brug, opdræt/fedning
                     
                  
               
                     
                  
                  
                     
                  
                  
                     
                        47.
                     
                  
                  
                     
                        Kvægbrug, blandet—
                     
                  
               
                     
                  
                  
                     
                  
                  
                     
                        48.
                     
                  
                  
                     
                        Får, geder og grovfoderædende husdyr i øvrigt
                     
                  
               
                     
                        5.
                     
                  
                  
                     
                        Specialiserede bedrifter, svin/fjerkræ m.v.
                     
                  
                  
                     
                        51.
                     
                  
                  
                     
                        Specialiserede bedrifter, svin
                     
                  
               
                     
                  
                  
                     
                  
                  
                     
                        52.
                     
                  
                  
                     
                        Specialiserede bedrifter, fjerkræ
                     
                  
               
                     
                  
                  
                     
                  
                  
                     
                        53.
                     
                  
                  
                     
                        Bedrifter med svin/fjerkræ, i øvrigt
                     
                  
               
                     
                        6.
                     
                  
                  
                     
                        Bedrifter med blandet planteavl
                     
                  
                  
                     
                        61.
                     
                  
                  
                     
                        Bedrifter med blandet planteavl
                     
                  
               
                     
                        7.
                     
                  
                  
                     
                        Bedrifter med blandet husdyrhold
                     
                  
                  
                     
                        73.
                     
                  
                  
                     
                        Bedrifter med blandet husdyrhold, hovedsagelig grovfoderædende husdyr
                     
                  
               
                     
                  
                  
                     
                  
                  
                     
                        74.
                     
                  
                  
                     
                        Bedrifter med blandet husdyrhold, hovedsagelig svin/fjerkræ m.v.
                     
                  
               
                     
                        8.
                     
                  
                  
                     
                        Blandede bedrifter med planteavl og husdyrhold
                     
                  
                  
                     
                        83.
                     
                  
                  
                     
                        Blandede bedrifter, ager—brug og grovfoderædende husdyr
                     
                  
               
                     
                  
                  
                     
                  
                  
                     
                        84.
                     
                  
                  
                     
                        Blandede bedrifter med planteavl og husdyrhold, i øvrigt
                     
                  
               
                     
                        9.
                     
                  
                  
                     
                        Bedrifter, der ikke kan klassificeres
                     
                  
                  
                     
                        90.
                     
                  
                  
                     
                        Bedrifter, der ikke kan klassificeres
                     
                  
               
               Bilag II
            
            
               Bedriftsskema - de vigtigste grupper af regnskabsmæssige data, der skal indsamles
            
            
               –Generelle oplysninger om bedriften som f.eks. data vedrørende beliggenhed, status, type og klassificering. 
            
            
               –Besiddelsesform: sammenfattende data vedrørende type brugsret til de landbrugsarealer, som bedriften anvender. 
            
            
               –Arbejdskraft: data, som nærmere beskriver bedriftens arbejdskraft, f.eks. antallet af personer, der arbejder på bedriften, arbejdstid og ansættelsesforholdets art.
            
            
               –Aktiver: data, der beskriver bedriftens aktiver, opdelt i kategorier, som bedriften har gjort brug af til sin drift i løbet af regnskabsåret. 
            
            
               –Kvoter og andre rettigheder: data vedrørende kvoter og andre rettigheder, der vedrører bedriftens drift i regnskabsåret. 
            
            
               –Gæld: data vedrørende bedriftens gældsætning i regnskabsåret.
            
            
               –Merværdiafgift (moms): data vedrørende anvendelse af merværdiafgiftsordninger på bedriften.
            
            
               –Produktionsmidler: data vedrørende produktionsmidler, som bedriften har anvendt i sin drift, f.eks. særskilte omkostninger og generalomkostninger, til at producere sit output i regnskabsåret.
            
            
               –Afgrøder: detaljerede data vedrørende produktion og anvendelse af afgrøder på bedriften.
            
            
               –Husdyrproduktion: detaljerede data vedrørende produktion og anvendelse af husdyr på bedriften.
            
            
               –Animalske produkter og tjenesteydelser: detaljerede data vedrørende produktion og anvendelse af animalske produkter og tjenesteydelser på bedriften.
            
            
               –Andre erhvervsmæssige aktiviteter med direkte tilknytning til bedriften: data vedrørende alle andre ikke-landbrugsmæssige aktiviteter med direkte tilknytning til bedriften, der har økonomiske følger for bedriften, og hvor bedriftens ressourcer(areal, bygninger, maskiner, landbrugsprodukter, osv.) eller bedriftens produkter anvendes.
            
            
               –Tilskud: detaljerede data om tilskud, som bedriften har modtaget i løbet af regnskabsåret.
            
         
         
            
               Bedriftsskema – generelle regler for indsamling af data
            
            
               a)Det i artikel 8, stk. 3, til forordning (EF) nr. 1217/2009 fastlagte regnskabsår på tolv på hinanden følgende måneder slutter i perioden fra den 31. december til og med den 30. juni.
            
            
               b)Dataene i bedriftsskemaet skal hidrøre fra et regnskab, som omfatter systematiske og regelmæssige indføringer igennem regnskabsåret.
            
            
               c)Dataene i bedriftsskemaet skal angives i finansielle værdier, i euro eller i nationale møntenheder, i fysiske mængder som vægt, volumen, areal, antal eller andre tilsvarende enheder eller angivelser. 
            
            
               d)De regnskabsmæssige data i monetær værdi udtrykkes uden moms.
            
            
               e)De regnskabsmæssige data i monetær værdi udtrykkes uden præmier og tilskud, som registreres særskilt. Ved præmier og tilskud forstås enhver direkte støtte, der ydes med offentlige midler, og som har været årsag til en særlig indtægt.